
Acatistul Sfintei muceniţe Lucia din Siracuza 
(s.v. 13 decembrie / s.n. 26 decembrie) 


Sfânta muceniţă Lucia, fecioara din Siracuza şi Sfinţii mucenici Eustratie, 
Auxentie, Evghenie, Mardarie şi Orest (s.v. 13 decembrie / s.n. 26 decembrie): 


https://www.academia.edu/44768028/Sf% C3 9% A2nta_muceni % C5 9% A3 9% C4% 83 Luci 
a fecioara din Siracuza %C8%99i Sfin 9% C$S%9Bii mucenici Eustratie Auxentie Ev 


ghenie_Mardarie_% C8%99i_Orest_13_decembrie 


https://archive.org/details/sf.-muc.-lucia-si-sf.-4-muc 


https://www2.slideshare.net/steaemy 1/sf-muc-lucia-si-sf-4-muc 

Materiale despre Sfânta muceniţă Lucia, fecioara din Siracuza şi Sfinţii muce- 
nici Eustratie, Auxentie, Evghenie, Mardarie şi Orest: 

stea/Sf-muc-Lucia-din-Siracuza-(13-dec 


https://independent.academia.edu/em 


https://archive.org/details/ O steaemy?query=Lucia+Siracuza 


https://www.slideshare.net/steaemy 1/search_my_uploads?type=&new=&q=Lucia 


Sk 2 


Sfânta Lucia a mers cu mama ei la mormântul Sfintei muceniţe Agata din 
Catania, unde i s-a arătat ei Sfânta Agata. Mama Sfintei Lucia, care era bolnavă 
de idropică, s-a vindecat desăvârşit la Sfintele moaşte ale muceniţei Agata, în 
urma acestei minuni Sfânta Lucia şi-a împărțit toate averile săracilor, ceea ce l-a 
făcut pe logodnicul ei să o urască; de aceea el s-a dus şi a denunţat-o pe Lucia 
înaintea judecătorului Paschasie, arătându-i că este creştină. Ticălosul jude a 
poruncit ca sfânta să fie dusă la o casă de desfrânare ca să o necinstească. Dar 
prin puterea lui Dumnezeu ea a rămas înfiptă la locul ei, fără ca nimeni să o 
poată clinti de acolo, deşi au luptat mulţi (”.. .au zăbărăât mulți asupra ei, dar n- 
au putut să o mişte din locul în care se proptea. Pentru că aceia şi-au pierdut 
nădejdea că o mai pot mişca din loc, şi pentru că nici n-au putut-o arde cu focul 
ce-l aprinseseră acolo unde sta, căci sfânta era păzită de Dumnezeu, i-au tăiat 
capul cu sabia." - din Sinaxarul Sfintei din Minei.). Atunci necuratul păgân 1-a 
străpuns gâtul cu sabia şi aşa şi-a dat Sfânta Lucia mucenicescul ei suflet în 
mâinile lui Dumnezeu, strămutându-se la locaşurile cele slăvite gătite ei de 
Domnul. Sfânta muceniţă Lucia, fecioara a fost martirizată în anul 304. 


A 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi Slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Și S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu Slavă, 
Să judece viii şi morţii, A cărui Împărăţie nu va avea sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Acatist compus în Mănăstirea Petru Vodă 


Condacul 1 

Nevoindu-te în feciorie neîntinată te-ai dăruit lui Hristos, lepădând pe mirele 
vremelnic. Prin credinţă şi luminată mucenicie ai dobândit cununa slavei cereşti 
împărțind tămaduiri celor ce cântă împreună cu tine: Aliluia! 


Icosul 1 

Prin tăria neclintită a credinţei în Hristos ai biruit, muceniţă, înşelăciunea stră- 
moaşei, călcând în picioare mărul ademenirii idoleşti, pentru care, această cân- 
tare-ţi aducem: 

Bucură-te, tânără vitează şi înţeleaptă; 

Bucură-te, nevoitoare pe calea cea dreaptă; 

Bucură-te, că pe vremelnicul mire l-ai nesocotit; 

Bucură-te, că Mirelui Ceresc, cu vrednicie, te-ai dăruit; 

Bucură-te, că, nesocotind trecătoarea viaţă, veşnicia ai dobândit; 

Bucură-te, că tărie bărbătească asupra şarpelui ai dovedit; 

Bucură-te, Sfântă muceniţă Lucia! 


Condacul al 2-lea 

Fiica Eutihiei din Siracuza Siliciei eşti, fecioară. Îndurerată pentru boala mamei 
tale, ai alergat cu nădejde la ajutorul lui Dumnezeu prin mijlocirea Sfintei muce- 
nițe Agata, cântând cu dragoste: Aliluia! 


Icosul al 2-lea 

Cu adâncă evlavie ai îngenuncheat pe mormântul Sfintei muceniţe Agata în Ca- 
tania Siciliei împreună cu mama ta, cerând cu lacrimi vindecarea ei de scurgerea 
sângelui; pentru aceea, nădăjduind şi noi mijlocirea rugăciunilor tale, îți aducem 
aceste laude: 

Bucură-te, fiică iubitoare; 

Bucură-te, pentru sănătatea mamei tale, mult râvnitoare; 

Bucură-te, că pe mormântul sfintei, cu lacrimi te-ai rugat; 

Bucură-te, că adormind în rugăciune, sfânta, în vis, ţi s-a arătat; 

Bucură-te, ceea ce dai pildă de adâncă credinţă; 

Bucură-te, că, urmându-te, ne duci la sfânta biruinţă; 

Bucură-te, Sfântă muceniţă Lucia! 


Condacul al 3-lea 

Cum aleargă cerbul la izvoarele apelor aşa ai alergat, muceniţă, la mormântul 
Sfintei Agata, încredinţată că va mijloci vindecarea mamei tale, cântând lui 
Dumnezeu: Aliluia? 


Icosul 3 

La prăznuirea Sfintei Agata, împreună cu mama ta te-ai dus, fecioară, înde- 
mnând-o cu înflăcărare să creadă în ajutorul ei, precum femeia din Evanghelie, 
ce atunci se citea, şi care a crezut în lisus, care a vindecat-o de scurgerea sân- 
gelui. Aplecându-ne şi noi cu smerenie în faţa dragostei tale, nădăjduim în aju- 
torul tău, cântându-ţi: 

Bucură-te, muceniţă, luminată de înflăcărată credinţă; 

Bucură-te, pildă vie de râvnă şi adâncă umilinţă; 

Bucură-te, că Sfânta Agata înconjurată de Îngeri ţi s-a arătat; 

Bucură-te, că, pe tine, făcătoare de minuni te-a asigurat; 

Bucură-te, că, sculându-te, ai văzut pe mama ta vindecată; 

Bucură-te, fecioară, de Îngeri şI de noi lăudată; 

Bucură-te, Sfântă muceniţă Lucia! 


Condacul al 4-lea 

„Sora mea, Lucia, ţi-a zis Sfânta Agata, pentru ce, de la mine, ceri, ceea ce sin- 
gură, de îndată, poţi să dai, fiindcă tăria credinţei tale va izbăvi, de boală, pe 
mama ta ?” Pentru aceea, cântare lui Dumnezeu aducem: Aliluia! 


Icosul al 4-lea 

Întărită cu credinţa ce mută munţii neputinţelor, ţi-ai câştigat dragostea Sfintei 
Agata, care ţi-a proorocit că vei fi ocrotitoarea şi slava Siracuzei, precum dânsa, 
a Cataniei. Nădăjduind şi noi în ajutorul tău, cu dragoste-ţi cântăm: 

Bucură-te, prietena Sfinților; 

Bucură-te, bucuria Îngerilor; 

Bucură-te, că Sfânta Agata, cu bucurie, te-a cercetat; 

Bucură-te, că, puternica-ţi credinţă pe vrăjmaşi a dezarmat; 
Bucură-te, că proorocia muceniţei s-a adeverit; 

Bucură-te, că, pe mama ta, de boală, ai izbăvit,; 

Bucură-te, Sfântă muceniţă Lucia! 


Condacul al 5-lea 

Săgetată de dragostea lui Hristos, muceniţă, I-ai închinat inima şi întreaga-ţi 
ființă, hotărând, împreună cu mama ta, să vă predaţi toată averea, mângâind cu 
ea lipsurile şi neputinţele celor oropsiţi, care, împreună cu voi, cântau lui Dum- 
nezeu: Aliluia! 


Icosul al 5-lea 

Părăsit-ai, fecioară, toate bunurile pământeşti, chiar şi pe logodnicul tău, care cu 
vrăjmăşia te-a pârât la mai marele cetății. Fără teamă de amenințările lor ai măr- 
turisit cu tărie pe Hristos, pentru care aceste laude-ţi aducem ţie: 

Bucură-te, fecioară curată care ai ales sărăcia; 

Bucură-te, mireasă, care, pentru Hristos, ai disprețuit bogăţia; 

Bucură-te, că Mirelui Ceresc toată fiinţa I-ai închinat; 

Bucură-te, că, pe cele viclene, nesigure, egoiste şi trecătoare le-ai părăsit; 
Bucură-te, că bunătăţi nepreţuite, măreţe şi veşnice ai dobândit; 

Bucură-te, Sfântă muceniţă Lucia! 


Condacul al 6-lea 

Pashasie, mai marele cetăţii, întărâtat de fostul tău logodnic, neputându-se ridica 
din josnicia vieţuirii păgâneşti, la măreția sfinţeniei tale, te-a ameninţat, încer- 
când să te întineze cu vorbe şi fapte de ocară, dar tu ai rămas dreaptă, cântând 
împreună cu Îngerii: Aliluia! 


Icosul al 6-lea 

Urmând Maicii lui Dumnezeu în curăţie, ai lepădat toate legăturile pământeşti, 
ca să te logodeşti cu Mirele cel Veşnic. Ca o prea frumoasă mireasă împă- 
rătescă, nu te-ai înfricoşat de muncile cu care te-a chinuit vrăjmaşul lui Dumne- 
zeu, Pashasie. Ameninţaţi şi noi, neîncetat, de vrăjmaşul curăţiei, îţi cerem aju- 
tor, cântându-ţi: 

Bucură-te, vas ales al curăţiei; 

Bucură-te, pildă vie a milosteniei; 

Bucură-te, a Maicii prea curate următoare; 

Bucură-te, a fecioarelor singură sprijinitoare; 

Bucură-te, ocrotitoarea celor prigoniţi; 

Bucură-te, încurajatoarea celor prigoniţi; 

Bucură-te, Sfântă muceniţă Lucia! 


Condacul al 7-lea 

Pătrunsă de râvnă pentru frumuseţile cele cereşti, ai respins cu vitejie ademe- 
nirea şarpelui idolesc, răscumpărând greşeala strămoaşei şi cântând împreună cu 
Cetele Cereşti: Aliluia! 


Icosul al 7-lea 

După cum lumina puternică orbeşte pe cei din întuneric, astfel credinţa ta n-a 
pătruns prin opacitatea diabolică a inimii lui Pashasie. Aplecarea ta demnă şi 
hotărâtă spre curăţie nu a fost înţeleasă de mintea lui întunecată de patimi. De 
aceea, uniţi cu tine în credinţă şi râvnă spre curăţie, îți cântăm din inimă: 
Bucură-te, tânără vitează, care, de pe eşafod, ai vestit credinţa; 

Bucură-te, că, vrăjmaşilor cinste, le-ai dovedit neputinţa; 

Bucură-te, cu cei întinaţi de patimi vitează luptătoare; 

Bucură-te, că, asupra necinstei şi minciunii, te-ai dovedit biruitoare; 

Bucură-te, că întunecatul Pashasie a vrut să-ţi impună aşezămintele pământeşti; 
Bucură-te, că tu le-ai demonstrat tăria şi măreţia celor cereşti; 

Bucură-te, Sfântă muceniţă Lucia! 


Condacul al 8-lea 

Întărită cu putere de sus, vitează Lucia, ai înfruntat pe vrăjmaşul curăţiei, stri- 
gându-i că tu te străduieşti să placi Împăratului Ceresc, nu celui pământesc, ca 
dânsul. De aceea, neîncetată cântare aducem: Aliluia! 


Icosul al 8-lea 

Întorcând înţelesul vorbelor curate şi al faptelor tale de milostenie, întunecatul 
Pashasie te-a acuzat cu neruşinare că ţi-ai cheltuit averea cu desfrânaţii, tu însuţi 
fiind ca dânşii, ameninţându-te că te va da la casa desfrânare. Dar tu, fecioară, 
nădăjduind în ocrotirea Mirelui Ceresc şi a Sfintei Sale Maici, ai rămas neclin- 
tită, primind de la toţi, cei ce-ţi cinstim nevoinţele, această cântare: 

Bucură-te, cinstită fecioară, care, de neruşinarea păgânului, nu te-ai speriat; 
Bucură-te, că noblețea virtuţii pe chipul tău s-a arătat; 

Bucură-te, a Maicii Fecioare următoare în curăţie; 

Bucură-te, că urâciunea osândei ţi-a dovedit nevinovăția; 

Bucură-te, că muncile cu care te-a chinuit vrăjmaşul le-ai primit cu seninătate; 
Bucură-te, că învinuirile lor josnice au fost vădite neîntemeiate; 

Bucură-te, Sfântă muceniţă Lucia! 


Condacul al 9-lea 

Vrăjmaşul necurăţiei, nesuferind statornicia credinţei şi a demnităţii tale, te-a dat 
la casa de desfrânare, cu poruncă să fii batjocorită fără cruţare, dar, Stăpânul şi 
Cerescul tău Mire te-a păzit nevătămată, primind de la tine curată cântare: 
Aliluia! 


Icosul al 9-lea 

Aflând în tine, Maică Fecioară, întărire şi sfântă pavăză, a suferit cu bărbăţie 
muceniţa, păzindu-şi neîntinată curăţia trupească şi sufletească. Nădăjduind şi 
noi în ajutorul tău, cu dragoste-ţi aducem această cântare: 

Bucură-te, floare gingaşă, în gunoiul lumii aruncată; 

Bucură-te, stâncă neclintită de viforniţe ameninţată; 

Bucură-te, că-n mijlocul destrăbălării semeţe, ai fost crin înmiresmat; 

Bucură-te, că tiranul spurcat de patimi grele a fost întinat; 

Bucură-te, că dârzenia ta pe vrăjmaş l-a umilit; 

Bucură-te, că Dumnezeul curăţiei de întinăciune te-a păzit; 

Bucură-te, Sfântă muceniţă Lucia! 


Condacul al 10-lea 
Cu suferinţele tale, Lucia cinstită, ai împietrit inima nelegiuiților, umilindu-le 
gândul cel semeţ şi cântând împreună cu Ingerii: Aliluia? 


Icosul al 10-lea 

Suferind, muceniţă, cu răbdare, chinurile la care ai fost supusă de vrăjmaşii lui 
Hristos, ai preferat moartea pentru EI, decât viaţa în tovărăşia celor tăvăliți în 
mocirla patimilor. Ameninţaţi şi noi de uneltirile vrăjmaşilor curăţiei, la tine 
alergăm, cântându-ţi cu dragoste: 

Bucură-te, că ai fost legată de călăi cu funii, dar ai stat neclintită; 

Bucură-te, că vrăjitorii, fermecătorii şi preoţii idoleşti te-au aflat nebiruită; 
Bucură-te, că idolatrii şi întinaţii de patimi te-au acuzat de puteri vrăjitoreşti; 
Bucură-te, că senină şi demnă le-ai răspuns că eşti ocrotită de Puteri Cereşti; 
Bucură-te, că le-ai dovedit puterea Dumnezeului creştinilor; 

Bucură-te, că lupta lor nelegiuită a vădit neputinţa zeilor; 

Bucură-te, Sfântă muceniţă Lucia! 


Condacul al 11-lea 

Cu focul Dumnezeirii luminându-te, de foc nu te-ai înfricoşat, că peste el te-au 
aruncat, ungându-te cu smoală. De aceea, cu rugăciunile tale, muceniţă, faci pu- 
ruri să plouă pentru credincioşi cu dumnezeieşti tămăduiri, cântând împreună cu 
noi: Aliluia! 


Icosul al 11-lea 

Bucură-te, fericită mireasă a lui Hristos, că înrourată în mijlocul focului ai bine- 
vestit mulțimi sfârşitul prigoanei, asigurându-i de ocrotirea ta, dacă vor stărui în 
credinţa cea adevărată. 

Bucură-te, că în suferinţă, cu Sfintele Taine ai fost întărită; 

Bucură-te, că în braţele Mirelui Ceresc ai fost primită; 

Bucură-te, că bunii creştini cu cinste te-au îngropat; 

Bucură-te, că pe mormântul tău, Biserică lui Dumnezeu au înălțat; 

Bucură-te, că prigonitorul Pashasie cu moarte a fost pedepsit; 

Bucură-te, că închinătorii evlavioşi, grabnic ajutor în tine au găsit; 
Bucură-te, Sfântă muceniţă Lucia! 


Condacul al 12-lea 

Ca o fecioară tânără şi prea frumoasă stai, muceniţă Lucia, pururi purtătoare de 
cunună, în preajma lui Hristos, cel ce te-a primit în ceata aleşilor Săi, cântând 
neîncetat: Aliluia! 


Icosul al 12-lea 

Luminându-te cu flacăra iubirii de Dumnezeu, nu te-ai înfricoşat de focul în ca- 
re te-au aruncat prigonitorii; şi cu ploaia rugăciunilor tale stingi focul patimilor 
noastre, care-ţi cântăm din inimă: 

Bucură-te, a Bisericii dreptmăritoare podoabă; 

Bucură-te, a lui Hristos, cel cu Cruce, sfântă şi fericită podoabă; 

Bucură-te, că suferind ocări şi chinuri, partea cea bună ţi-ai ales; 

Bucură-te, că, întărită de Hristos, senină şi curajoasă la moarte ai mers; 
Bucură-te, pildă aleasă şi sfântă a fecioarelor; 

Bucură-te, sprijinitoarea sigură a monahilor; 

Bucură-te, Sfântă muceniţă Lucia! 


Condacul al 13-lea (de 3 ori) 

O, Sfântă muceniţă Lucia, ceea ce, împreună cu maica ta, te-ai lepădat de toate 
bunurile vremelnice, dobândind pe cele veşnice ; ceea ce ai suferit, cu bărbăţie, 
ocările, chinurile şi, chiar, moartea mucenicească, primeşte smeritele noastre ce- 
reri şi ne ajută să sporim în credinţă şi să stăruim în nevoinţe. Aprinde în inimile 
noastre dragostea înflăcărată de Dumnezeu, ca, lepădându-ne desăvârşit de lume 
şi de noi înşine, să câştigăm bunătăţile cereşti, cântând neîncetat lui Dumnezeu: 
Aliluia! 


Apoi, iarăşi se zice: 


Icosul 1 

Prin tăria neclintită a credinţei în Hristos ai biruit, muceniţă, înşelăciunea stră- 
moaşei, călcând în picioare mărul ademenirii idoleşti, pentru care, această cân- 
tare-ţi aducem: 

Bucură-te, tânără vitează şi înţeleaptă; 

Bucură-te, nevoitoare pe calea cea dreaptă; 

Bucură-te, că pe vremelnicul mire l-ai nesocotit; 

Bucură-te, că Mirelui Ceresc, cu vrednicie, te-ai dăruit; 

Bucură-te, că, nesocotind trecătoarea viaţă, veşnicia ai dobândit; 

Bucură-te, că tărie bărbătească asupra şarpelui ai dovedit; 

Bucură-te, Sfântă muceniţă Lucia! 

| Condacul 1 | 

| Nevoindu-te în feciorie neîntinată te-ai dăruit lui Hristos, lepădând pe mirele 

i vremelnic. Prin credinţă şi luminată mucenicie ai dobândit cununa slavei cereşti sI 

i împărțind tămaduiri celor ce cântă împreună cu tine: Aliluia! pi 
Și, apoi, se face Otpustul: Doamne, lisuse Hristoase, Fiul lui Dumnezeu, pentru 

e rugăciunile prea curatei Maicii Tale, ale Sfintei muceniţe Lucia din Siracuza şi gi 

KI ale tuturor Sfinților, miluieşte-ne şi ne mântuieşte pe noi ! Amin! 3 


Sfântul Nicolae Velimirovici — Proloagele de la Ohrida - Pomenirea Sfintei 
muceniţe Lucia, fecioara 


Sfânta Lucia a mers cu mama ei la mormântul Sfintei muceniţe Agata din 
Catania, unde i s-a arătat ei Sfânta Agata. 


Mama Sfintei Lucia, care era bolnavă de idropică, s-a vindecat desăvârşit la 
Sfintele moaşte ale muceniţei Agata, în urma acestei minuni Sfânta Lucia şi-a 
împărțit toate averile săracilor, ceea ce I-a făcut pe logodnicul ei să o urască; de 
aceea el s-a dus şi a denunţat-o pe Lucia înaintea judecătorului Paschasie, 
arătându-i că este creştină. 


Ticălosul jude a poruncit ca sfânta să fie dusă la o casă de desfrânare ca să o 
necinstească. Dar prin puterea lui Dumnezeu ea a rămas înfiptă la locul ei, fără 
ca nimeni să o poată clinti de acolo, deşi au luptat mulți (”.. .au tăbărât mulți 
asupra ei, dar n-au putut să o mişte din locul în care se proptea. Pentru că aceia 
şi-au pierdut nădejdea că o mai pot mişca din loc, şi pentru că nici n-au putut-o 
arde cu focul ce-l aprinseseră acolo unde sta, căci sfânta era păzită de 
Dumnezeu, i-au tăiat capul cu sabia.” - din Sinaxarul Sfintei din Minei.). 


Atunci necuratul păgân i-a străpuns gâtul cu sabia şi aşa şi-a dat Sfânta Lucia 
mucenicescul ei suflet în mâinile lui Dumnezeu, strămutându-se la locaşurile 


cele slăvite gătite ei de Domnul. 


Sfânta muceniţă Lucia, fecioara a fost martirizată în anul 304. 

Y A milui cu cele de care are adevărată nevoie săracul, iată adevărata 
milostenie. 

V A nu păcătui atunci când totul în jur te obligă la păcat, iată ce are cea 
mai mare valoare înaintea lui Dumnezeu. 


Văzând-o Lucia pe mama ei vindecată prin minune la moaştele Sfintei muceniţe 
Agata, ea a sfătuit-o apoi să dea din averile ei milostenie la săraci. La aceasta 
maica a răspuns că nu vrea să se despartă până la moarte de averile ei, dar că 
după moartea ei Lucia este liberă să facă cu imensele proprietăţi ceea ce va dori: 
"Mai întâi, să acoperi ochii mei cu ţărână," a zis mama Sfintei Lucia, "apoi, vei 
face cu proprietăţile tale ceea ce vei dori." 


Dar Sfânta Lucia i-a zis mamei ei: "Nu îi este plăcut lui Dumnezeu să [i 
dăruiască Lui omul ceea ce nu mai poate lua cu el în mormânt sau ceea ce lui nu 
îi mai face oricum trebuinţă. Ci dacă vrei să lucrezi o faptă cu adevărat plăcută 
lui Dumnezeu, atunci dăruieşte-l Lui lucruri de care tu însăţi ai nevoie. Altfel, 
dacă aştepţi moartea, când de nimic de pe pământ nu mai poţi avea nevoie, Îi vei 
oferi lui Hristos ceea ce nu ai putut să iei cu tine. Ci mai bine dăruieşte lui 
Hristos ceea ce ai acum, când eşti vie şi sănătoasă, începe acum să-l dăruieşti 
Lui ceea ce vrei să păstrezi pentru mine." 


Maica cea bună a înţeleptei fiice a ascultat dumnezeiescul ei sfat. 
Iar voind necuratul jude Paschasie să o necinstească pe această sfântă fecioară, 


Lucia nu a primit păcatul acesta nici măcar în gând. Ameninţând-o atunci 
necuratul că o va lăsa la cheremul gărzilor sale, spre a fi necinstită de ei cu forța 

[i şi zicându-i: "După ce aceştia te vor necinsti, Duhul Sfânt te va părăsi, va pleca i 

i de la uine!", 3 

i Lucia cea plină de har a răspuns: "Trupul nu poate fi necinstit fără consim- 

i țământul minţii." sI 

| Aşa s-a pregătit pentru moarte Sfânta muceniţă Lucia şi aşa şi-a păstrat ea | 
neîntinat sufletul şi trupul, acoperită de harul lui Dumnezeu. 

